**APSTIPRINU**

DVPI “Latgales Centrālā bibliotēka”

vadītāja J. Šapkova

\_\_\_\_\_\_\_\_\_\_\_\_\_\_\_\_\_\_\_\_

# Daugavpilī, 2025. gada 1. aprīlī

# **ZIŅOJUMS**

Nr. LCB 2025/03

par uzaicinājumu pretendentiem piedalīties aptaujā par līguma

**“Betona grīdas ierīkošana bibliotēkas garāžā Rīgas ielā 28 C, Daugavpilī”**

piešķiršanas tiesībām

|  |  |  |
| --- | --- | --- |
| 1. | Pasūtītājs | Daugavpils valstspilsētas pašvaldības iestāde “Latgales Centrālā bibliotēka” |
| 2. | Adrese | Rīgas iela 22a, Daugavpils, LV-5401 |
| 3. | Reģistrācijas Nr. | **90000066637** |
| 4. | Maksātājs | **Daugavpils valstspilsētas pašvaldība** |
| 5. | Reģ.nr. | **90000077325** |
| 6. | Adrese | **Kr. Valdemāra iela 1, Daugavpils, LV-5401** |
| 7. | Kontaktpersonas  tehniskajos jautājumos | Daugavpils pašvaldības centrālās pārvaldes Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas būvinženieris  Nikolajs Gorbunovs  e-pasts: [nikolajs.gorbunovs@daugavpils.lv](mailto:nikolajs.gorbunovs@daugavpils.lv) tālr.654 40576  DVPI “Latgales Centrālā bibliotēka” vadītājas vietnieks saimnieciskajā darbā Aleksejs Burunovs  e-pasts: [aleksejs.burunovs@lcb.lv](mailto:aleksejs.burunovs@lcb.lv) tālr. 29212882 |
| 8. | Kontaktpersona līguma slēgšanas jautājumos | DVPI “Latgales Centrālā bibliotēka” vadītāja  Jeļena Šapkova,  e-pasts: [jelena.sapkova@lcb.lv](mailto:jelena.sapkova@lcb.lv) tālr.65426613 |
| 9. | Ziņojuma publicēšanas datums | 2025. gada 1. aprīlis |
| 10. | Iepirkuma priekšmets | Betona grīdas ierīkošana bibliotēkas garāžā Rīgas ielā 28 C, Daugavpilī saskaņā ar tehnisko specifikāciju (1.pielikums). |
| 11. | Pretendentu iesniedzami dokumenti | * Pretendenta finanšu-tehniskais piedāvājums, atbilstoši pielikumā esošajām paraugam (Pielikums Nr.2); * Tāme, kura ir sagatavota atbilstoši Ministru kabineta 03.05.2017. noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” * atbildīgā būvdarbu vadītāja kompetenci apliecinošā dokumenta (sertifikāta) kopija |
| 12. | Piedāvājuma izvēles kritērijs | Viszemākā cena |
| 13. | Paredzamā līgumcena | Līdz 3300 EUR bez PVN |
| 14. | Piedāvājuma iesniegšanas termiņš, vieta | Līdz 2025. gada 4. aprīlim plkst.: 13:00.  Piedāvājumi var tikt iesniegti personīgi, nosūtīti pa pastu vai e-pastu:   * piedāvājuma iesniegšanas vieta (iesniegšanai personīgi vai nosūtīšanai pa pastu): * Daugavpils valstspilsētas pašvaldības iestāde „Latgales Centrālā bibliotēka”, reģ. Nr. 90000066637, Rīgas iela 22a, Daugavpilī, slēgtā aploksnē ar norādi: tirgus izpētei Nr. LCB 2025/03 * piedāvājuma iesniegšanai elektroniski: * [aleksejs.burunovs@lcb.lv](mailto:aleksejs.burunovs@lcb.lv), ar norādi: tirgus izpētei Nr. LCB 2025/03   Iesniedzot piedāvājumu elektroniski, Pretendents paraksta piedāvājumu ar drošu elektronisko parakstu.  **Piedāvājums skaitās iesniegts laikā, ja Pasūtītājs to ir saņēmis līdz 2025. gada 4. aprīlim plkst.13:00** |
| 15. | Līguma izpildes termiņš | 20 kalendārās dienas, kopš līguma abu pušu parakstīšanas dienas |
| 16. | Informācija par rezultātiem | tiks publicēta Pasūtītāja tīmekļa vietnē [www.lcb.lv](http://www.lcb.lv) (sadaļa “Iepirkumi”). |

**Piedāvājuma noformēšana:**

* + Piedāvājumam jāatbilst tehniskajai specifikācijai (Pielikums Nr.1).
  + Piedāvājums jāsagatavo saskaņā ar pievienoto piedāvājuma formu (Pielikums Nr.2).
  + **Piedāvājumam pievieno atbildīgā būvdarbu vadītāja kompetenci apliecinošo dokumentu (sertifikāta) kopiju** gadījumā, ja informācija nav publiski pieejama un pārbaudāma.
  + Pēc piedāvājumu iesniegšanas termiņa beigām Pretendents nevar savu piedāvājumu grozīt.
  + Piedāvājumam jābūt spēkā vismaz 60 (sešdesmit) dienas no piedāvājumu iesniegšanas termiņa beigām.
  + Līguma slēgšanas tiesības tiks piešķirtas pretendentam, kurš būs iesniedzis tirgus izpētes prasībām atbilstošu piedāvājumu ar viszemāko kopēju cenu (EUR bez PVN).
  + Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
  + Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
  + Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
  + Viens pretendents var iesniegt tikai vienu piedāvājumu.
  + Pretendentam jābūt reģistrētam Latvijas Republikas Būvkomersantu reģistrā vai attiecīgā ārvalsts reģistrā un tiesīgam izpildīt tirgus izpētes priekšmetā paredzētos pakalpojumus, ko Pasūtītājs pārbaudīs būvniecības informācijas sistēmas tīmekļvietnē [www.bis.gov.lv](http://www.bis.gov.lv).

Ziņojuma pielikumā:  
1. Tehniskā specifikācija.

2. Pretendenta finanšu/tehniskais piedāvājums

3. Līguma projekts

**1.pielikums**

**iepirkumam Nr. LCB 2025/03**

|  |
| --- |
| **TEHNISKĀ SPECIFIKĀCIJA**    2. **Iepirkuma priekšmets:**   Betona grīdas ierīkošana bibliotēkas garāžā Rīgas ielā 28 C, Daugavpilī.   1. **Darbu uzdevums un apjomi:**   **Būvdarbu apjomu saraksts** |
|  |
| Betona grīdas ierīkošana bibliotēkas garāžā |
| (Būvdarba veids vai konstruktīvā elementa nosaukums) |

|  |  |
| --- | --- |
| Objekta nosaukums: | Bibliotēkas garāža |
| Objekta adrese: | Rīgas ielā 28C, Daugavpilī |

|  |  |  |  |
| --- | --- | --- | --- |
| **Nr. p.k.** | **Darbu nosaukums** | **Mērvienība** | **Daudzums** |
| 1. | Esošās grunts izlīdzināšana un blietēšana | m2 | 16,00 |
| 2. | Grīdas hidroizolācija (hidroizolācijas plēve 200 mkr) | m2 | 16,00 |
| 3. | Betona malu lente ieklāšana | m | 16,00 |
| 4. | Veidņu uzstādīšana | m | 8,6 |
| 5. | Betona grīdas, ar slīpumu 2%, ierīkošana 100 mm biezumā (betons C20/25) | m2 | 16,00 |
| 6. | Betona grīdu gludināšana, slīpēšana | m2 | 16,00 |
| 7. | Apskates biedres metāla leņķa notīrīšana, gruntēšana un krāsošana | m | 8,6 |
| 8. | Ventilācijas caurumu Ø 20mm silikāta sienā ar biezumu 380mm izveidošana | gab. | 16 |
| 9. | Ventilācijas metāla cinkotas restes v/a ar izmēriem 400x400mm uzstādīšana (vent.restes jāsaskaņo ar pasūtītāju) | gab. | 4 |
| 10. | Ventilācijas caurumu Ø 20mm metāla vārtos izveidošana | gab. | 16 |
| 11. | Metāla vārtu notīrīšana, gruntēšana un krāsošana ar alkīda emalju pelēkā toņi, atbilstoši esošajam. | m2 | 8,00 |
| 12. | Vārtu metāla kārbas notīrīšana, gruntēšana un krāsošana ar alkīda emalju pelēkā toņi, atbilstoši esošajam. | kpl. | 1 |

**Darba uzdevums (nosacījumi):**

1. Līguma izpildes termiņš – 20 kalendārās dienas, kopš būvdarbu līguma abu pušu parakstīšanas dienas.
2. Lai nodrošinātu kvalitatīvu būvdarbu izpildi, apzinātos ar būvdarbu izpildi saistītos riskus un uzņemtos atbildību par izpildītiem būvdarbiem nodošanas un garantijas periodā, ieplānotu būvdarbu izpildes procesu, pielietojamās metodes, izmantojamos tehnikas un cilvēku resursus, aprēķinātu kopējās izmaksas, ieinteresētās personas ir tiesīgas veikt būvdarbu izpildes Objekta apskati, ja nepieciešams, sazinoties ar Pasūtītāja kontaktpersonu.
3. Piedāvājuma tāmēm jāatbilst Ministru kabineta 03.05.2017. noteikumu Nr. 239 “Noteikumi par Latvijas būvnormatīvu LBN 501-17"Būvizmaksu noteikšanas kārtība”. *(Excel formātā)*
4. Pretendents savā piedāvājumā norāda tehniskajai specifikācijai atbilstošus būvizstrādājumus vai ekvivalentus būvizstrādājumus.
5. Pirms būvdarbu uzsākšanas, Pretendentam/darbu izpildītājam ir jāparaksta “Objekta nodošanas-pieņemšanas akts”.
6. Pirms darbu uzsākšanas, Pretendentam/darbu izpildītājam ir pienākums nodrošināt komunālo pakalpojumu skaitītāju uzstādīšanu. Pretendentam/darbu izpildītājam jāveic komunālo skaitītāju rādītāju uzskaite un regulāri jāapmaksā ikmēneša komunālo pakalpojumu izmaksas (elektroenerģija, ūdens) atbilstoši Pasūtītāja piestādītajiem rēķiniem.
7. Pretendentam/darbu izpildītājam jāizvērtē darbu daudzuma sarakstā minēto darbu veikšanai nepieciešamie papilddarbi, materiāli, kas nav minēti šajā sarakstā, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apmērā.
8. Pēc Pasūtītāja pieprasījuma Pretendentam/darbu izpildītājam jāsniedz informācija par remontdarbos pielietojamiem galvenajiem materiāliem. Informācijā jānorāda materiāla marka, ražotājs, atbilstības apliecinājums, atbilstoši MK noteikumu Nr.156 „Būvizstrādājumu tirgus uzraudzības kārtība” prasībām.
9. Darbu veikšanas laiks jāsaskaņo ar Pasūtītāju (ēkas lietotāju).
10. Ja darbu veikšanas laikā Pretendenta/darbu izpildītāja darbības vai bezdarbības rezultātā ēkai, inventāram vai labiekārtojuma elementiem, kur tiek veikti remontdarbi, radušies bojājumi, Pretendents/darbu izpildītājs tos novērš par saviem līdzekļiem vai atlīdzina Pasūtītājam nodarītos materiālos zaudējumus.
11. Darbu izpildītājs, ne vēlāk kā līdz Darbu pabeigšanai, nodrošina visu būvgružu izvešanu no Būvobjekta, Būvobjekta teritorijas sakārtošanu, Būvobjekta atbrīvošanu no Būvkomersanta un tā piesaistīto apakšuzņēmēju personāla, rīkiem, iekārtām, transporta.
12. Darbu pieņemšanas laikā konstatētos Darbu defektus un/vai neatbilstības, Darbu izpildītājs novērš par saviem līdzekļiem un to novēršana neatbrīvo Darbu izpildītāju no atbildības par Darbu kalendārā grafika neievērošanu.

**Sastādīja:**

Daugavpils valstspilsētas pašvaldības iestādes

“Daugavpils pašvaldības centrālā pārvalde”

Īpašuma pārvaldīšanas departamenta

Nekustamā īpašuma būvniecības procesa vadīšanas,

uzturēšanas un pārvaldīšanas nodaļas būvinženieris\_\_\_\_\_\_\_\_\_\_\_\_\_\_\_N.Gorbunovs

(paraksts)

**Tehniskās specifikācijas pēdējais aktualizācijas datums:** 25.03.2025.

**2.pielikums**

**iepirkumam Nr. LCB 2025/03**

FINANŠU - TEHNISKAIS PIEDĀVĀJUMS (veidne)

**“Betona grīdas ierīkošana bibliotēkas garāžā Rīgas ielā 28 C, Daugavpilī”**

(identifikācijas Nr. LCB 2025/03)

|  |  |
| --- | --- |
| Iesniedzams: | Daugavpils valstspilsētas pašvaldības iestāde “Latgales Centrālā bibliotēka”, reģ. Nr. 90000066637, Rīgas iela 22a, Daugavpils, LV-5401. |
| Pretendenta nosaukums: |  |
| Reģistrācijas Nr.: |  |
| Adrese: |  |
| Kontaktpersonas, kura koordinēs ar līguma izpildi saistītus jautājumus vārds, uzvārds, amats, kontaktpersonas tālrunis: |  |
| Tālrunis/ e-pasts saziņai: |  |
| Bankas nosaukums, filiāle: |  |
| Bankas kods: |  |
| Norēķinu konts: |  |
| Personas, kas paraksta, pilnvarojums, amats, vārds, uzvārds: |  |

ar šī pieteikuma iesniegšanu piesakās piedalīties tirgus izpētē par līguma piešķiršanas tiesībām “Betona grīdas ierīkošana bibliotēkas garāžā Rīgas ielā 28 C, Daugavpilī” identifikācijas Nr. LCB2025/03, un piedāvā veikt tehniskajai specifikācijai norādītus darbus saskaņā ar tirgus izpētes noteikumiem par **piedāvājuma tāmē** norādītu kopējo cenu:

|  |  |
| --- | --- |
| **Būvdarba nosaukums** | **Summa** |
| Betona grīdas ierīkošana bibliotēkas garāžā Rīgas ielā 28 C, Daugavpilī |  |
| **Kopā bez PVN** |  |
| **PVN 21%** |  |
| **Pavisam kopā ar PVN** |  |

Kopā ar šo piedāvājumu Pretendents **iesniedz arī:**

**1) piedāvājuma tāmi**, kura ir sagatavota atbilstoši Ministru kabineta 03.05.2017. noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””;

**2)** atbildīgā būvdarbu vadītāja kompetenci apliecinošo dokumentu **(sertifikāta) kopiju** gadījumā, ja informācija nav publiski pieejama un pārbaudāma;

**3)** apliecības par apmācības programmas apguvi darba aizsardzības jautājumos kopiju;

**4)** profesionālās apdrošināšanas polises, atbilstoši Būvniecības likuma 13.10. punktam un MK noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.

Ar šo pretendents:

* apņemas ievērot uzaicinājumā, **tehniskajā specifikācijā** minētās prasības;
* apņemas (ja Pasūtītājs izvēlējies šo piedāvājumu) noslēgt līgumu un izpildīt visus līguma pamatnosacījumus;
* apliecina, ka tas garantē sniegto ziņu patiesumu un precizitāti;
* apliecina, ka finanšu piedāvājuma cenā iekļautas visas izmaksas, kas saistītas ar tehniskajā specifikācijā norādīto darbu izpildi;
* apliecina, ka ir iesniedzis piedāvājumu neatkarīgi no jebkuras fiziskas vai juridiskas personas, kura ņemot vērā tās kvalifikāciju, spējas vai pieredzi, kā arī pakalpojumus, iesniedza vai varētu iesniegt piedāvājumu šajā tirgus izpētē.

|  |  |
| --- | --- |
| Pretendenta pilnvarotās personas paraksts\* |  |
| Parakstītāja vārds, uzvārds un amats |  |
| Datums, vieta\* |  |

*\* Ailes “paraksts” un “datums un vieta” nav jāaizpilda, ja piedāvājums tiek parakstīts ar drošu elektronisko parakstu.*

**3.pielikums**

**iepirkumam Nr. LCB 2025/03**

**LĪGUMS (PROJEKTS)**

**par betona grīdas ierīkošanu bibliotēkas garāžā Rīgas ielā 28 C, Daugavpilī**

*Līguma sagatavošanas datums un vieta: Daugavpils, 2025. gada \_\_\_\_\_\_\_\_\_\_\_\_*

*Līguma parakstīšanas datums ir pēdējā pievienotā droša elektroniskā paraksta un tā laika zīmoga datums*

**Daugavpils valstspilsētas pašvaldības iestāde “Latgales Centrālā bibliotēka”,** reģistrācijas Nr.90000066637, juridiskā adrese: Rīgas ielā 22a, Daugavpils, LV-5401, (turpmāk – Pasūtītājs), tās vadītājas Jeļenas Šapkovas personā, kura rīkojas pamatojoties uz iestādes Nolikumu, no vienas puses, un

**\_\_\_\_\_\_\_\_\_\_\_\_\_\_\_\_\_\_**\_,reģistrācijas numurs\_\_\_\_\_, juridiskā adrese:\_\_\_\_\_\_\_, tā/tās **\_\_\_\_\_** personā, kurš/a rīkojas uz statūtu pamata, (turpmāk – Būvuzņēmējs), no otras puses,

abas kopā/atsevišķi turpmāk Puses/Puse, pamatojoties uz tirgus izpētes “Betona grīdas ierīkošana bibliotēkas garāžā Rīgas ielā 28 C, Daugavpilī”, identifikācijas Nr. LCB 2025/03 rezultātiem un Būvuzņēmēja iesniegto piedāvājumu, pastāvot pilnīgai vienprātībai, bez viltus, maldiem un spaidiem, noslēdz šādu līgumu (turpmāk – Līgums):

1. **Līguma priekšmets**
2. Pasūtītājs uzdod, un Būvuzņēmējs apņemas ar saviem materiāliem un darbaspēku veikt betona grīdas ierīkošanu bibliotēkas garāžā Rīgas ielā 28 C, Daugavpilī saskaņā ar šī Līguma nosacījumiem un Būvuzņēmēja iesniegto finanšu – tehnisko piedāvājumu (Pielikums Nr.1), tāmi (Pielikums Nr.2) un tehnisko specifikāciju (Pielikums Nr.3), kas ir šī Līguma neatņemamas sastāvdaļas, turpmāk - **Būvdarbi.**
3. Būvuzņēmējs apņemas izpildīt un nodot Būvdarbus ne vēlāk kā **20 (divdesmit)** kalendāras dienas no Līguma parakstīšanas dienas.
4. Pasūtītājs apņemas pieņemt un apmaksāt kvalitatīvi izpildītus Būvdarbus Līgumā noteiktajā kārtībā.
5. Būvuzņēmējs apņemas izpildīt Būvdarbus, objektā Rīgas ielā 28C Daugavpilī Pasūtītāja pilnvarotās personas uzrādītajā vietā, turpmāk tekstā – Objekts.
6. Iesniegt Pasūtītājam Būvdarbu izpildes dokumentāciju, kā arī pieņemšanas – nodošanas aktu un rēķinu.
7. Visi Līgumā minētie dokumenti, kas pievienoti Līgumam, ir tā neatņemama sastāvdaļa. Pusēm vienmēr ir saistošas Līguma un tā pielikumu prasības kopumā.
8. Būvuzņēmējs Būvdarbus uzsāk 5 (piecu) kalendāru dienu laikā no “Objekta nodošanas – pieņemšanas akta būvdarbiem” parakstīšanas dienas, bet ne vēlāk kā 10 (desmit) kalendāras dienas no Līguma parakstīšanas dienas.
9. **Līguma summa un norēķinu kārtība**
10. Līguma summa ir **\_\_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_ *euro* \_\_\_\_ centi), neieskaitot 21% (divdesmit vienu procentu) pievienotās vērtības nodokli (PVN). Pievienotās vērtības nodoklis (turpmāk tekstā - PVN) tiek aprēķināts un norādīts rēķinos, atbilstoši Latvijas Republikas likuma „Pievienotās vērtības nodokļa likums” nodokļa procenta likmēm un noteikumiem.
11. Līguma kopējā summā ir ietvertas visas izmaksas, kas saistītas ar Būvdarbu izpildi, ieskaitot maksu par visiem izmantotājiem materiāliem, transporta izdevumiem, nepieciešamas mobilizācijas pasākumu izmaksas un citu darbu izmaksas, bez kuru izpildes nav iespējams sasniegt galīgo mērķi, t.i. iepriekš minētā Objekta remontu atbilstoši Latvijas Republikas likumu un normatīvu prasībām, t.sk., ar Būvdarbu pieņemšanas-nodošanas procedūras, ar pieņemšanas komisiju organizāciju saistītās izmaksas, kā arī tehniskajā specifikācijā nenorādītās nepieciešamās Būvdarbu pozīcijas, izmaksas garantijām, nodokļiem, nodevām, nepieciešamo atļauju saņemšanu no trešajām personām (ja tādas ir nepieciešamas), kā arī citas ar Līguma izpildi saistītās izmaksas.
12. Līguma pielikumos noteiktās darbu izmaksu vienību cenas paliek nemainīgas visā Līguma darbības laikā.
13. Līguma summa jāpārskaita uz Būvuzņēmēja norēķinu kontu bankā 20 (divdesmit) kalendāro dienu laikā pēc Pušu pieņemšanas-nodošanas akta par Būvdarbu izpildi parakstīšanas un atbilstoša rēķina no Būvuzņēmēja saņemšanas. Būvuzņēmējs iesniedz Pasūtītājam rēķinu ne vēlāk kā 5 (piecu) kalendāro dienu laikā pēc Pušu pieņemšanas-nodošanas akta parakstīšanas dienas.
14. Par pilna norēķina dienu tiek uzskatīta diena, kurā Pasūtītājs un Būvuzņēmējs izpildījuši visas savstarpējās saistības, ko uzliek Līgums.
15. Pamatojoties uz 2023. gada 17. augusta Daugavpils valstspilsētas pašvaldības domes lēmumu Nr.475 Pasūtītāja grāmatvedības uzskaiti (rēķinu apmaksu, izrakstīšanu, maksājumu apstrādi utt.) centralizēti veic Daugavpils valstspilsētas pašvaldības iestāde “Daugavpils pašvaldības centrālā pārvalde”.
16. Rēķinā Būvuzņēmējs norāda visus nepieciešamos rekvizītus un datus:

Maksātājs: Daugavpils valstspilsētas pašvaldība

reģistrācijas Nr. 90000077325

Valsts kase / konts LV35TREL980200309000B

Piezīmēs norādot: DVPI “Latgales Centrālā bibliotēka”, Rīgas iela 22a, Daugavpils

2.7. Būvuzņēmējs atbilstoši Grāmatvedības likumam iesniedz Pasūtītājam strukturētu elektronisku rēķinu (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Strukturēto elektronisku rēķinu nosūta uz Pasūtītāja e-pasta adresi: [rekini@lcb.lv](mailto:rekini@lcb.lv) vai uz oficiālo Pasūtītāja e-adresi: \_DEFAULT@90000066637

1. Ja līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem būvdarbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem būvdarbiem, ja Būvuzņēmējs ir iesniedzis Līguma noteikumiem atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos būvdarbus, par kuru izpildi Pusēm nav domstarpību. Puses strīdu risina šī Līguma 4.4.2. - 4.4.4. punktā noteiktajā kārtībā.
2. Ja būves ekspertīze apstiprina Pasūtītāja norādītos defektus, Būvuzņēmējs sedz ar būves ekspertīzi un pieņemšanu saistītos izdevumus.
3. Par samaksas brīdi uzskatāms bankas atzīmes datums Pasūtītāja maksājuma uzdevumā.
4. Gadījumā, ja Pasūtītājam rodas pretenzijas par rēķinā norādītās summas pamatotību, Pusēm ir tiesības rakstiski iesniegt Būvuzņēmējam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja Puse ir iesniegusi rakstisku pretenziju, tad Būvuzņēmējam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.

**3. Līguma darbības termiņš un izbeigšana**

1. Līgums stājas spēkā no tā abpusējas parakstīšanas dienas un darbojas līdz Pušu pilnīgai izpildei.
2. Būvuzņēmējs izpilda un nodot Būvdarbus ar pieņemšanas – nodošanas aktu ne vēlāk kā **20 (divdesmit) kalendāras dienas no Līguma parakstīšanas dienas.**
3. Pusēm ir tiesības izbeigt Līguma darbību Līgumā paredzētājos gadījumos un kārtībā. Šādā gadījumā Līguma darbība tiek uzskatīta par izbeigtu ar brīdi, kad Puses parakstījušas vienošanās par līgumsaistību izbeigšanu.
4. Gadījumā, ja kāda no Pusēm nepilda Līgumā noteiktās saistības un konstatētās neatbilstības nav novērstas Līgumā noteiktā termiņā, otrai Pusei ir tiesības vienpusēji izbeigt Līgumu, rakstiski brīdinot par to otru Pusi 10 (desmit) darba dienas iepriekš.
5. Līguma izbeigšana pirms termiņa neatbrīvo Puses no savu līguma saistību izpildes, tai skaitā no līgumsoda samaksas un zaudējumu atlīdzības.

**4. Būvdarbu nodošanas un pieņemšanas kārtība**

1. Būvdarbi organizējami un veicami saskaņā ar spēkā esošajiem normatīvajiem aktiem un ar visiem šī Līguma pielikumiem.
2. Būvuzņēmējs iesniedz Pasūtītājam būvdarbu izpildes aktu kopā ar visiem izpildīto apjomu pamatojošiem dokumentiem par izpildīto būvdarbu apjomu un izmaksām.
3. Būvdarbu nodošana-pieņemšana notiek par Līguma izpildi kopumā.
4. Būvdarbi tiek uzskatīti par paveiktiem, kad Pušu pilnvarotās personas ir parakstījušas pieņemšanas – nodošanas aktu par Būvdarbu izpildi.
   * 1. Pasūtītājs pieņem un paraksta pieņemšanas - nodošanas aktu 10 (desmit) darba dienu laikā no dienas, kopš Būvuzņēmējs to iesniedz.
     2. Ja Pasūtītājs Būvdarbu pieņemšanas laikā konstatē neatbilstību Līguma nosacījumiem vai Pasūtītājam ir pretenzijas par Būvdarbu kvalitāti, tad Pasūtītājs 15 (piecpadsmit) darba dienu laikā sastāda un paraksta defektu aktu un iesniedz to Būvuzņēmējam. Defektu akts kļūst par Līguma neatņemamu sastāvdaļu.
     3. Ja Būvuzņēmējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Būvuzņēmējs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
     4. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu atbilstību, atbilstošo būvizstrādājumu un tiem atbilstošās iestrādes tehnoloģijas piemērošanu. Ja ekspertīze apstiprina nepilnības vai veikto būvdarbu neatbilstību normatīvo aktu un Pasūtītāja prasībām, ekspertīzes izmaksas sedz Būvuzņēmējs. Ja Būvuzņēmējs atsakās segt ekspertīzes izmaksas, Pasūtītājs ir tiesīgs ieturēt izmaksas no Būvuzņēmējam izmaksājamām summām.
   1. Ja būves ekspertīze neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena iesniegšanas dienā un būvdarbu izpildes akta parakstīšana nav nepieciešama.
   2. Ja Būvuzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku. Pasūtītāja viedoklis par trūkumu novēršanas termiņiem ir noteicošais.
   3. Būvdarbu izpildes akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un Būvuzņēmējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.

**5. Pušu saistības**

**Būvuzņēmēja tiesības un pienākumi**

5.1. Būvuzņēmēja pienākumi:

5.1.1. pirms Būvdarbu uzsākšanas parakstīt “Objekta nodošanas – pieņemšanas aktu būvdarbiem”;

5.1.2. uzsākt Būvdarbus 5 (piecu) kalendāru dienu laikā no “Objekta vietas nodošanas – pieņemšanas akta būvdarbiem” parakstīšanas dienas, bet ne vēlāk kā 10 (desmit) kalendāras dienas no Līguma parakstīšanas dienas;

5.1.3. Līguma ietvaros kvalitatīvi un savlaicīgi veikt Līgumā noteiktos Būvdarbus izmantojot savas profesionālās iemaņas ar tādu rūpību, kādu var sagaidīt no krietna un rūpīga izpildītāja šajā Līgumā noteiktajā kārtībā;

5.1.4. patstāvīgi, uz sava riska un rēķina, nodrošināt un veikt visu nepieciešamo materiālu, piederumu, tehnoloģisko iekārtu un aprīkojuma piegādi, t.sk. montāžas/ demontāžas, rakšanas Būvdarbiem nepieciešamu aprīkojumu, piederumus un materiālus, teritorijas sakārtošanai nepieciešamus materiālus;

5.1.5. nekavējoties informēt Pasūtītāju par visiem apstākļiem, kas rada šķēršļus atbilstīgai un/vai savlaicīgai Būvdarbu izpildei. Būvuzņēmējs apņemas nekavējoties paziņot Pasūtītājam rakstiski par Būvdarbu izpildes gaitā konstatētām vai iespējamām Objekta neatbilstībām spēkā esošām normām. Ja Būvuzņēmējs neievēro šo noteikumu, tam vēlāk nav tiesību, atsaucoties uz šo Līguma punktu, celt pret Pasūtītāju prasības, kas saistītas ar šī punkta neizpildi;

5.1.6. nodrošināt, lai Būvdarbu izpildes laikā netiek bojātas esošās konstrukcijas, veiktie vai veicamie Būvdarbi, uzglabājamie materiāli un iekārtas, apstādījumi Objekta tuvumā, citas būves vai nekustamais īpašums, labiekārtojums, kā arī Būvuzņēmējs apņemas nepārkāpt sabiedrisko kārtību un ievērot iekšējās kārtības noteikumus būvlaukumā, kā arī nerādīt šķēršļus blakus esošu būvju izmantošanai un kustībai ārpus būvlaukuma zonas. Būvdarbu laikā Būvuzņēmējam jānodrošina brīvu un drošu piekļuvi ēkas darbiniekiem un apmeklētājiem.

5.1.7. Būvdarbu izpildē pielietot Latvijas Republikā/Eiropas Savienībā sertificētus un kvalitatīvus būvizstrādājumus saskaņā ar tāmi;

5.1.8. jānodrošina Būvdarba zonas uzkopšana katru dienu. Pēc Būvdarbu pabeigšanas objekts jāuzkopj. Būvuzņēmējam ir jāsavāc un jāizved atkritumi, kas radušies Būvdarbu veikšanas rezultātā, kā arī pastāvīgi jāuztur kārtība savā Būvdarba zonā;

5.1.9. Līguma 5.1.6. punktā noteikto saistību neizpildes gadījumā, Būvuzņēmējam ir pienākums atlīdzināt Pasūtītājam radušos zaudējumus, kam par iemeslu ir bijis Līguma 5.1.6. punkta neizpilde;

5.1.10. izpildīt citus Līgumā paredzētos nosacījumus un pienākumus, kas nav tieši nosaukti, bet saistīti ar pienācīgu Būvdarbu izpildi;

5.1.11. Būvuzņēmējs apņemas veikt Līgumā noteiktos Būvdarbus augsti profesionālā līmenī, atbilstoši Latvijas Republikā spēkā esošajiem būvnormatīviem un standartiem, citiem Latvijas Republikā spēkā esošajiem normatīvajiem aktiem, tajā skaitā Objektā nodrošināt Latvijas Republikā spēkā esošo normatīvo aktu ievērošanu attiecībā uz darba aizsardzību, drošības tehniku, ugunsdrošību, elektrodrošību un vides aizsardzību, un nodrošināt būvniecības uzraudzības dienestu prasību ievērošanu, kā arī uzņemties pilnu atbildību par minēto normatīvo aktu un prasību pārkāpumiem un to izraisītām sekām;

5.1.12. Būvuzņēmējs apņemas Būvdarbu izpildes laikā ievērot spēkā esošās būvniecības un tehnoloģisko iekārtu ekspluatācijas normas, kā arī izpildīt Būvdarbus atbilstoši Latvijas Republikā noteiktajiem standartiem;

5.1.13. Būvuzņēmējs, pēc Pasūtītāja pieprasījuma sniedz informāciju par būvdarbos pielietojamiem galvenajiem materiāliem. Informācijā jānorāda materiāla marka, ražotājs, atbilstības apliecinājums atbilstoši Ministru kabineta 25.03.2014. noteikumu Nr.156 „Būvizstrādājumu tirgus uzraudzības kārtība” prasībām;

5.1.14. veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” (turpmāk – Noteikumi Nr.92) noteiktās projekta vadītāja funkcijas.

5.1.15. nodrošināt darba aizsardzības pasākumus būvobjektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar spēkā esošajiem normatīvajiem aktiem par darba aizsardzību. Ar rīkojumu noteikt atbildīgās personas par darba aizsardzību un ugunsdrošību Objektā;

5.1.16. ievērot ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;

5.1.17. nodrošināt Būvobjektā strādājošos ar nepieciešamajiem darba aizsardzības līdzekļiem;

5.1.18. uz sava rēķina nodrošināt objekta un tam piegulošās teritorijas, būvizstrādājumu, aprīkojuma un izpildīto būvdarbu apsardzi visā Līguma darbības laikā, uzņemoties pilnu materiālo atbildību par būvobjektā un tam piegulošajā teritorijā esošajam materiālajām vērtībām līdz pat Objekta nodošanai Pasūtītājam;

5.1.19. veikt apkārtējās vides aizsardzības pasākumus, kas saistīti ar būvdarbiem Objektā, pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai;

5.1.20. nodrošināt pagaidu elektroenerģijas pieslēgumu, ūdensapgādes pieslēgumu (ja nepieciešams), nodrošināt energoresursu (ūdensapgāde, elektropadeve) izmantošanas uzskaiti un patstāvīgi veikt norēķinus par patērēto elektroenerģiju un ūdensapgādi līdz objekta nodošanai Pasūtītājam, tajā skaitā tehnoloģiskā pārtraukuma laikā;

5.1.21. Būvuzņēmējs kompensē Pasūtītājam vai tā darbiniekiem/ nomniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Būvuzņēmēja vai tā darbinieku puses, kā arī jebkurus zaudējumus, kas radušies tāpēc, ka Būvuzņēmējs nav ievērojis normatīvo aktu prasības;

5.1.22. Būvuzņēmējs ir brīdināts, ka smēķēšana Pasūtītāja telpās un pieguļošajā teritorijā ir aizliegta;

5.1.23. iestājoties garantijas gadījumam, pēc Pasūtītāja pieprasījuma nodrošināt būves apsekošanu un garantijas būvdarbu izpildi;

5.1.24. veikt citus šajā Līgumā, Līguma pielikumos, tajā skaitā tehniskajā specifikācijā un spēkā esošajos normatīvajos aktos noteiktos pienākumus vai darbības.

5.2. Būvuzņēmēja tiesības:

5.2.1. konsultēties ar Pasūtītāja pārstāvi par Būvdarbu izpildi saistīto jautājumu risināšanā;

5.2.2. par kārtīgi un rūpīgi padarītu Būvdarbu savlaicīgi un šajā Līgumā atrunātā apmērā no Pasūtītāja saņemt samaksu;

5.2.3. lūgt Pasūtītājam tehnoloģisko pārtraukumu, ja ir iestājušies Līgumā noteiktie gadījumi;

5.2.4. brīvi piekļūt Būvdarbu izpildes vietai – Objektam, uzņemto Līguma saistību pienācīgai izpildei.

**Pasūtītāja tiesības un pienākumi**

5.3. Pasūtītāja pienākumi:

5.3.1. pieņemt no Būvuzņēmēja Būvdarbus Līgumā atrunātajā kārtībā;

5.3.2. nodrošināt Būvuzņēmēja brīvu piekļūšanu Būvdarbu izpildes vietai uzņemto Līguma saistību pienācīgai izpildei;

5.3.3. pēc Būvdarbu izpildes, pirms nodošanas-pieņemšanas akta parakstīšanas veikt to pārbaudi. Neatbilstības vai defektu gadījumā sastādīt rakstisku aktu par konstatētajiem trūkumiem un defektiem;

5.3.4. norēķināties ar Būvuzņēmēju par Būvdarbu izpildi, saskaņā ar šī Līguma nosacījumiem;

5.3.5. savlaicīgi informēt Būvuzņēmēju par apstākļiem, kas var ietekmēt Būvdarba izpildi;

5.3.6. izvērtēt Būvdarbu veicēja lūguma par tehnoloģisko pārtraukumu pamatotību atbilstoši Līguma nosacījumiem;

5.3.7. neaizkavēt Būvuzņēmēja Būvdarbu veikšanu un nerādīt šķēršļus Būvdarbu kvalitatīvai un laicīgai izpildei.

5.4. Pasūtītāja tiesības:

5.4.1. konsultēties ar Būvuzņēmēja pārstāvi par Būvdarba izpildi saistīto jautājumu risināšanā;

5.4.2. nepieņemt un neapmaksāt Līguma nosacījumiem neatbilstoši izpildītus būvdarbus;

5.4.3. pieprasīt no Būvuzņēmēja sniegt informāciju par Būvdarba izpildi, informāciju par būvdarbos pielietojamiem galvenajiem materiāliem, kā arī citādi kontrolēt darba izpildes gaitu;

5.4.4. dot Būvuzņēmējam uz Līguma izpildi attiecināmus, saistošus norādījumus, kas nav pretrunā Līguma un normatīvo aktu prasībām;

5.4.5. kontrolēt Būvuzņēmēja būvdarbu izpildi Objektā. Pasūtītāja kontrole nav pamats Būvuzņēmēja atbildības samazināšanai par defektiem un/vai neatbilstībām Objektā pēc Būvuzņēmēja veiktajiem būvdarbiem;

5.4.6. apturēt būvdarbu izpildi Objektā, ja Būvuzņēmējs pārkāpj Līgumā, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Būvuzņēmējs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;

5.4.7. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros;

5.4.8. iegūt vai saņemt trešo personu uz Līguma izpildi attiecināmus atzinumus vai informāciju, pieaicināt ekspertus;

5.4.9. īstenot citas Pasūtītājam Līgumā un normatīvajos aktos noteiktās tiesības.

**6. Pušu atbildība**

6.1. Par Līguma noteikumu neizpildi vai nepienācīgu izpildi Puses ir atbildīgas šajā Līgumā un Latvijas Republikā spēkā esošajos normatīvajos aktos noteiktajā kārtībā.

6.2. Būvuzņēmējs garantē, ka ir tiesīgs un spējīgs uzņemties Līgumā noteiktās saistības.

6.3. Pasūtītājs garantē, ka ir tiesīgs slēgt Līgumu par Līguma priekšmeta izpildi.

6.4. Pasūtītāja atbildība:

6.4.1. Ja Pasūtītājs nesamaksā Būvuzņēmējam par izpildītiem un pieņemtiem Būvdarbiem Līguma paredzētajā termiņā, tad Būvuzņēmējs no Pasūtītāja ir tiesīgs pieprasīt līgumsodu 0,01% (nulle, komats, nulle viens procents) apmērā no nesamaksātas summas par katru nokavēto maksājuma dienu, bet ne vairāk kā 10 % (desmit procentus) no nesamaksātas summas.

6.5. Būvuzņēmēja atbildība:

6.5.1. ja Būvuzņēmējs nav ievērojis Līguma minēto Būvdarbu izpildes termiņu, tad Pasūtītājs ir tiesīgs pieprasīt no Būvuzņēmēja līgumsodu 0,01% (nulle, komats, nulle viens procents) no Līguma summas par katru nokavēto dienu, bet ne vairāk kā 10 % (desmit procentus) no kopējās līguma summas.

6.5.2. ja Būvuzņēmējs ir pārkāpis (nav ievērojis) Līguma nosacījumus (t.sk., bet ne tikai garantijas nosacījumus), tad Pasūtītājam ir tiesības prasīt no Būvuzņēmēja līgumsodu 10% (desmit procentu) apmērā no kopējas Līguma summas, par katru konstatētu pārkāpumu.

6.6.Ja kāda no Pusēm pieprasa līgumsodu atbilstoši Līguma nosacījumiem, tad otrai Pusei ir pienākums samaksāt līgumsodu 30 (trīsdesmit) kalendāro dienu laikā.

6.7. Līgumsoda samaksa neatbrīvo Puses no Līguma saistību izpildes un zaudējumu atlīdzības.

**7. Garantija**

7.1. Būvuzņēmējs nodrošina garantiju izpildītiem Būvdarbiem 36 (trīsdesmit sešu) mēnešu laikā no Būvdarbu nodošanas dienas, ko apliecina abpusēji parakstītais Būvdarbu pieņemšanas – nodošanas akts. Būvdarbi tiek nodoti kopā ar izpilddokumentāciju (ja tāda ir paredzēta).

7.2. Garantijas termiņa laikā Būvuzņēmējs apņemas novērst Pasūtītāja pretenzijas par darba trūkumiem vai slēptajiem defektiem 5 (piecu) darba dienu laikā no pretenzijas pieteikšanas dienas. Ja garantijas Būvdarbu izpildei nepieciešams ilgāks laiks, Puses to savstarpēji rakstiski saskaņo. Pasūtītājam pretenzijas jāpiesaka 5 (piecu) darba dienu laikā no trūkuma vai slēpto defektu konstatēšanas brīža.

7.3. Garantijas laikā Būvuzņēmējs nodrošina bez maksas Būvdarbu trūkumu novēršanu un Būvdarbu nodošanu ar pieņemšanas – nodošanas aktu.

7.4. Būvuzņēmējs garantē Būvdarbu kvalitāti un atbilstību noteiktajiem standartiem, tehniskajām prasībām, kā arī normatīvajiem aktiem un Līguma noteikumiem.

7.5. Vandālisms, dabas stihijas, dabiskais nolietojums u.tml., nav uzskatāmi par garantijas faktoru.

7.6. Puses var pieaicināt pienācīgi kvalificētu un sertificētu ekspertu atzinuma veikšanai, ja rodas domstarpības par Būvdarbu defekta cēloni un tā atbilstību garantijas noteikumiem.

7.7. Parakstot līgumu, Būvuzņēmējs apliecina, ka tā personālam ir neieciešamas zināšanas, prasmes, izglītība un sertifikāti Līguma paredzēto Būvdarbu izpildei, un, ka Būvuzņēmējam līguma spēkā stāšanās brīdī ir visas tiesības un pilnvaras noslēgt līgumu.

7.8. Būvuzņēmējs garantē, ka Būvdarbu izpildē izmantojamie materiāli atbilst nepieciešamajiem tehniskajiem parametriem un atbilst Eiropas Savienības noteiktajiem Standartiem un Latvijas Republikas normatīvajiem aktiem būvniecības jomā.

**8. Nepārvarama vara**

8.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Par nepārvaramas varas apstākļiem nevar tikt atzīta piegādātāju un citu sadarbības partneru saistību neizpilde, vai nesavlaicīga izpilde.

8.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) Būvdarba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

8.3. Ja minēto apstākļu (Līguma 9.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**9. Konfidencialitāte**

9.1. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot gadījumus, ja šāds informācijas izpaušanas pienākums tiek noteikts saskaņā ar Latvijas Republikas spēkā esošajiem normatīvajiem aktiem. Nepieciešamības gadījumā Puses var speciāli noteikt, arī paplašināt vai sašaurināt, konfidenciālās informācijas apjomu, kā arī ieviest Līguma speciālu konfidencialitātes procedūru, rakstiski par to vienojoties.

9.2. Iepriekš minētā informācija netiek uzskatīta par konfidenciālu, ja tā ir kļuvusi publiski pieejama likumīgi vai saskaņā ar konfidencialitātes procedūras noteikumiem, ja tādi tiek ieviesti.

**10. Domstarpības un strīdi**

10.1. Puses apņemas visus strīdus un domstarpības, kas var rasties sakarā ar šo Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana notiek Latvijas Republikas tiesā Latvijas Republikas normatīvajos aktos paredzētajā kārtībā.

**11.** **Īpašuma tiesības**

11.1. Pasūtītājam visā Līguma darbības laikā tiek saglabātas īpašuma tiesības uz Objektu, bet īpašuma tiesības uz visiem būvdarbu izpildes procesā izmantotajiem un/vai iebūvētajiem būvizstrādājumiem tiek nodotas Pasūtītājam šajā Līgumā noteiktajā kārtībā.

11.2.Visa informācija un dokumentācija, kuru Būvuzņēmējs saņem no Pasūtītāja un trešajām personām, vai iegūst būvdarbu izpildes procesā, ir izmantojama tikai un vienīgi līguma izpildes nodrošināšanai. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir publiski pieejama.

**12. Fizisko personu datu aizsardzība**

12.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības

12.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

12.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

12.5. Neskatoties uz iepriekš minēto, Būvuzņēmējs piekrīt, ka Pasūtītājs nodod no Būvuzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.

12.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

**13. Citi nosacījumi**

13.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

13.2. Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.

13.3. Būvuzņēmējs apliecina, ka viņš ir pienācīgi iepazinies ar Līguma un tam pievienoto dokumentu prasībām, tajā skaitā ar tajos ietvertajiem risinājumiem, tehnisko specifikāciju, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas.

13.4. Būvuzņēmējs apliecina, ka ir atbildīgs par savu darbaspēku, tā tehnisko nodrošinājumu, būvdarbu procesā iesaistīto darbinieku kvalifikāciju un pielietoto iekārtu, rīku un izmantoto būvizstrādājumu kvalitāti. Būvuzņēmējs ir atbildīgs par to, lai visi būvizstrādājumi tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.

13.5. Ja kādai no Pusēm tiek mainīts juridiskais statuss, Pušu amatpersonu paraksta tiesības, vadītāji, vai kādi Līgumā minētie Pušu rekvizīti, telefona numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.

13.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Būvuzņēmējs brīdina Pasūtītāju par šādu apstākļu iestāšanos vienu mēnesi iepriekš.

13.7. Līgumu var papildināt, grozīt vai izbeigt, Pusēm savstarpēji vienojoties. Jebkuras izmaiņas Līgumā noformē rakstiski un tās stājās spēkā pēc tam, kad tās parakstījušas abas Puses. Jebkuras izmaiņas pievienojamas Līgumam kā pielikumi un kļūst par Līguma neatņemamu sastāvdaļu.

13.8. Pasūtītāja pārstāvis ar Līguma izpildi saistīto jautājumu risināšanai, Būvdarbu organizēšanai, pieņemšanas un pieņemšanas – nodošanas aktu parakstīšanā, pretenziju izteikšanā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13.9. Neviena no Pusēm nedrīkst nodot savas tiesības un pienākumus, kas saistītas ar Līgumu un izriet no tā, trešajai pusei bez otras Puses rakstiskas piekrišanas.

13.10. Līgums parakstīšanas brīdī satur trīs pielikumus:

13.10.1. Pielikums Nr.1 - Finanšu – tehniskais piedāvājums;

13.10.2. Pielikums Nr.2 – Tāme;

13.10.3. Pielikums Nr.3 – Tehniskā specifikācija.

Līgumam tiks pievienoti arī šādi pielikumi:

13.10.4. Pielikums Nr.4 - Objekta nodošanas un pieņemšanas akts būvdarbiem.

13.10.5. Pielikums Nr.5 – Būvobjekta nodošanas un pieņemšanas akts.

13.11. Līgums sagatavots uz \_\_\_(\_\_\_\_\_\_) lapām un 5 (pieciem) pielikumiem, kas ir šī Līguma neatņemamas sastāvdaļas. Līgums ir parakstīts ar drošu elektronisko parakstu, kas satur laika zīmogu. Līgums Pusēm pieejams abpusēji parakstīts elektroniskā formātā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

**15. Pušu rekvizīti un paraksti**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |